CELEX: 32018D0716
Language: fi
Date: 2018-05-14 00:00:00
Title: Neuvoston päätös (YUTP) 2018/716, annettu 14 päivänä toukokuuta 2018, Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, annetun päätöksen 2013/34/YUTP muuttamisestaja sen voimassaolon jatkamisesta

16.5.2018   
               
               
                  FI
               
               
                  Euroopan unionin virallinen lehti
               
               
                  L 120/8
               
            NEUVOSTON PÄÄTÖS (YUTP) 2018/716,
      annettu 14 päivänä toukokuuta 2018,
      Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, annetun päätöksen 2013/34/YUTP muuttamisestaja sen voimassaolon jatkamisesta
      EUROOPAN UNIONIN NEUVOSTO, joka
      ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
      ottaa huomioon unionin ulkoasioiden ja turvallisuuspolitiikan korkean edustajan ehdotuksen,
      sekä katsoo seuraavaa:
      
                  (1)
               
               
                  Neuvosto hyväksyi 17 päivänä tammikuuta 2013 päätöksen 2013/34/YUTP (1) Malin asevoimien kouluttamiseen osallistumista koskevasta EU:n sotilasoperaatiosta, EUTM Mali.
               
            
                  (2)
               
               
                  Neuvosto hyväksyi 18 päivänä helmikuuta 2013 päätöksen 2013/87/YUTP (2) EUTM Mali -operaation aloittamisesta.
               
            
                  (3)
               
               
                  Neuvosto hyväksyi 23 päivänä maaliskuuta 2016 päätöksen (YUTP) 2016/446 (3) EUTM Malin toimeksiannon mukauttamisesta ja sen voimassaolon jatkamisesta sekä rahoitusohjeen antamisesta operaatiolle 18 päivään toukokuuta 2018 saakka.
               
            
                  (4)
               
               
                  Poliittisten ja turvallisuusasioiden komitea suositteli operaation strategisen tarkastelun perusteella, että EUTM Malin toimeksiantoa muutettaisiin ja jatkettaisiin 18 päivään toukokuuta 2020 saakka.
               
            
                  (5)
               
               
                  On myös tarpeen vahvistaa EUTM Maliin liittyvien menojen kattamiseen tarkoitettu rahoitusohje 19 päivänä toukokuuta 2018 alkavaksi ja 18 päivänä toukokuuta 2020 päättyväksi kaudeksi.
               
            
                  (6)
               
               
                  Päätös 2013/34/YUTP olisi näin ollen muutettava vastaavasti,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan päätös 2013/34/YUTP seuraavasti:
      
                  1)
               
               
                  Muutetaan 1 artikla seuraavasti:
                  
                              a)
                           
                           
                              lisätään 1 kohtaan virke seuraavasti:
                              ”Lisäksi EUTM Mali tukee G5 Sahel -ryhmän yhteisten joukkojen saattamista toimintakuntoon niiden päätoimipaikoissa.”
                           
                        
                              b)
                           
                           
                              korvataan 2 kohta seuraavasti:
                              ”2.   EUTM Malin tavoitteena on vastata Malin asevoimien ja G5 Sahel -ryhmän yhteisten joukkojen operatiivisiin tarpeisiin:
                              
                                          a)
                                       
                                       
                                          antamalla Malin asevoimia hyödyttävää koulutus- ja neuvontatukea, myös alueella toteutettavien hajautettujen toimintojen avulla, sekä kansainvälistä humanitääristä oikeutta, siviilien suojelua ja ihmisoikeuksia koskevaa koulutustukea;
                                       
                                    
                                          b)
                                       
                                       
                                          osallistumalla Malin pyynnöstä ja MINUSMA-operaation kanssa koordinoidusti rauhansopimuksen mukaiseen aseistariisunta-, demobilisaatio- ja yhteiskuntaan sopeuttamisprosessiin järjestämällä koulutustilaisuuksia, minkä tarkoituksena on edistää osallistavien Malin asevoimien uudelleen muodostamista;
                                       
                                    
                                          c)
                                       
                                       
                                          tukemalla G5 Sahel -prosessia antamalla kohdennettua neuvonta- ja koulutustukea G5 Sahel -ryhmän yhteisten joukkojen saattamiseksi toimintakuntoon.”
                                       
                                    
                        
            
                  2)
               
               
                  Korvataan 10 artiklan 2 kohta seuraavasti:
                  ”2.   Rahoitusohje EUTM Malin yhteisiä kustannuksia varten kaudelle, joka alkaa 19 päivänä toukokuuta 2018 ja päättyy 18 päivänä toukokuuta 2020, on 59 743 047,00 euroa. Neuvoston päätöksen (YUTP) 2015/528 (*1) 25 artiklan 1 kohdassa tarkoitettu rahoitusohjeen prosenttiosuus on 0 prosenttia ja mainitun päätöksen 34 artiklan 3 kohdassa tarkoitettu rahoitusohjeen prosenttiosuus on 30 prosenttia.
                  
                     (*1)  Neuvoston päätös (YUTP) 2015/528, annettu 27 päivänä maaliskuuta 2015, Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene) ja päätöksen 2011/871/YUTP kumoamisesta (EUVL L 84, 28.3.2015, s. 39).”"
						
               
            
                  3)
               
               
                  Korvataan 12 artiklan 2 kohta seuraavasti:
                  ”2.   EUTM Malin toimeksianto päättyy 18 päivänä toukokuuta 2020.”
               
            2 artikla
      Tämä päätös tulee voimaan päivänä, jona se hyväksytään.
      
         Tehty Brysselissä 14 päivänä toukokuuta 2018.
         
            
               Neuvoston puolesta
            
            
               Puheenjohtaja
            
            E. ZAHARIEVA
         
      
      
         (1)  Neuvoston päätös 2013/34/YUTP, annettu 17 päivänä tammikuuta 2013, Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali (EUVL L 14, 18.1.2013, s. 19).
      
         (2)  Neuvoston päätös 2013/87/YUTP, annettu 18 päivänä helmikuuta 2013, Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) aloittamisesta (EUVL L 46, 19.2.2013, s. 27).
      
         (3)  Neuvoston päätös (YUTP) 2016/446, annettu 23 päivänä maaliskuuta 2016, Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, annetun neuvoston päätöksen 2013/34/YUTP muuttamisesta ja sen voimassaolon jatkamisesta (EUVL L 78, 24.3.2016, s. 74).